paragraph_text: Cure iz Jerseya (eng. Jerseylicious) je američka dokumentarna sapunica i reality show. Serija se počela emitirati na Style Networku u ožujku 2010., i ubrzo je postala najgledaniji program te američke kabelske televizijske postaje. Sva tri finala tog serijala pratilo je preko milijun gledatelja, a ove godine je već najavljeno i emitiranje četvrte sezone.